ܡܝܡܪܐ ܥܠ ܐܝ ܐܶܡܐ / Mimro cal i emo
author: Sami Dik
edition published: 2020
language: tru
availability: Creative Commons — Attribution 4.0 International — CC BY 4.0 https://creativecommons.org/licenses/by/4.0/ (http://creativecommons.org/licenses/by/4.0/)

ܐܶܡܝ، ܬܶܫܥܐ ܝܰܪܚܶܐ ܒܓܰܘܰܟ݂ ܛܥܷܢܠܰܟܼ ܠܝ ܒܟܘܠ ܥܰܣܩܘܬܼܐ ܡܰܘܠܰܕܠܰܟܼ ܠܝ ܒܘ ܚܰܠܘܐ ܡܩܰܕܫܐ ܕܷܝܢܷܩܠܝ ܡܶܢܰܟܼ ܡܰܘܪܰܘܠܰܟܼ ܠܝ ܠܡܶܕܶܐ ܣܢܝܩܳܝܐ (ܣܢܝܩܰܝܬܐ) ܠܳܐ ܛܪܶܠܰܟܼ ܠܝ ܒܷܚܙܝܪܷܢ ܐܰܥܡܰܟܼ ܠܘ ܚܨܳܕܐ ܡܰܘܒܶܠܰܟܼ ܠܝ ܒܘ ܛܶܠܳܠܐ ܕܘ ܓܰܝܪܐ ܥܰܪܙܶܠܐ ܣܷܡܠܰܟܼ ܠܝ ܒܘ ܢܩܳܠܐ ܕܘ ܙܰܕ ܩܷܡ ܨܰܕܪܰܟ݂ ܛܥܷܢܠܰܟܼ ܠܝ ܘܒܰܦ ܦܿܰܣܶܐ (ܦܿܰܫ̰ܷܟܰܬ) ܡܘ ܥܰܔܰܩ ܡܰܚܦܰܕ݂ܠܰܟܼ ܠܝ ܒܐܝܠܷܢ (ܒܐܶܝܠܘܠ) ܠܰܟ ܟܰܪܡܶܐ ܡܰܘܒܶܠܰܟܼ ܠܝ ܒܘ ܙܶܝܳܬܐ ܡܰܝܶܐ ܕܥܷܢܘܶܐ ܥܨܷܪܠܰܟ݂ ܠܝ ܟܘܠ ܕܒܰܟ݂ܝܢܐ (ܕܒܰܟ݂ܝܳܢܐ) ܚܰܠܘܐ ܡܰܫܬܶܠܰܟܼ ܠܝ ܘܒܝ ܚܘܒܰܝܕ݂ܰܟܼ ܐܝ ܡܒܰܪܰܟܼܬܐ ܡܰܩܘܶܠܰܟܼ ܠܝ ܐܶܡܐ ܗܰܬ ܐܰܬ ܐܝ ܡܰܗܷܘܝܳܢܝܬ݂ܐ ܕܰܚ ܚܰܝܶܐ ܠܰܢ ܐܰܒܢܰܝܕܰܟ݂ ܘܗܰܬ ܐܰܬ ܐܝ ܣܰܬܐ ܘܐܰܚܢܰܐ ܐܰܢ ܢܘܪܒܰܝܕ݂ܰܟ݂ ܐܶܡܐ ܗܰܬ ܐܰܬ ܐܘ ܐܝܠܳܢܐ ܘܐܰܚܢܰܐ ܐܰܦ ܦܝܪܰܝܕ݂ܰܟ݂ ܘܗܰܬ ܐܰܬ ܐܝ ܚܰܩܠܐ ܘܐܰܚܢܰܐ ܐܰܫ ܫܶܒܠܰܝܕ݂ܰܟ݂ ܐܝ ܚܘܒܐ ܕܡܰܚܘܶܠܰܟ ܠܰܢ ܐܰܚܢܰܐ ܕܠܐ ܡܰܚܘܝܢܰܐ ܠܰܟܼ ܡܶܐ ܟܘܠܶܗ ܠܶܒܰܝܢܰܐ ܐܝܩܳܪܐ ܕܠܳܒܝܢܰܐ ܠܰܟܼ ܘܒܝ ܣܰܝܒܘܬ݂ܰܝܕ݂ܰܟ ܐܰܚܢܰܐ ܡܳܪܐ ܕܠܳܘܝܢܰܐ ܠܰܟܼ ܡܰܪܠܝ ܐܰܝܕܰܪܒܐ ܟܝܒܰܢ ܐܰܒܢܶܐ ܛܳܘܶܐ ܕܗܳܘܝܢܰܐ ܠܰܟܼ ܩܰܘܡܶܐ ܕܝܟ ܐܰܪܟܰܚܳܝܐ 4.05.2017 ܛܘܪܥܰܒܕܝܢ-

Mimro cal i emo